V 10. stoletju osnovano Gospostvo d'Anduze je eno starejših in vplivnejših v Languedocu. Kot zavezniki toulouških grofov so sodelovali v albižanski križarski vojni proti katarom. Leta 1266 je kraj s pripojitvijo francoski kroni postal sedež administrativnega sodišča ("viguerie"). Anduze se je konec 13. stoletja z začetki svilogojstva razvil v regionalno središče trgovine s svilo in volno.